Z A P I S N I K
14. sjednice Vijeća Mjesnog odbora Šestine (u daljnjem tekstu: Vijeće),
održane u četvrtak, 14. srpnja 2022. 
u prostorijama Mjesne samouprave Šestine, Šestinski trg 10,
s početkom u 19:00 sati


NAZOČNI ČLANOVI VIJEĆA:
Jure Tomičić, Danijel Jagušt, Jadranka Apostolovski, Mladen Kljaić

ODSUTNI ČLANOVI VIJEĆA:
Kruno Vuk, Lorena Malec Mlinarić, Maja Pleić

Predsjedava: Jure Tomičić, predsjednik Vijeća. 
Zapisnik vodi: Jure Tomičić

Predsjednik konstatira da je nazočno 4 od ukupno 7 članova Vijeća, što znači da Vijeće može pravovaljano odlučivati te otvara 14. sjednicu Vijeća Mjesnog odbora Šestine.
Sjednici prisustvuje gdin. Đuro Knezičić kao građanstvo.
Vijeće jednoglasno prihvaća zapisnik 13. sjednice Vijeća, održane 14. lipnja 2022. godine. 
Na prijedlog predsjednika Vijeće jednoglasno dopunjuje i utvrđuje sljedeći dnevni red:


DNEVNI RED:

1. Usvajanje prioriteta planova malih komunalnih akcija mjesnih odbora za 2023.
1. Tekuća problematika 
1. Zahtjevi za korištenje prostora 
1. Pitanja, prijedlozi i obavijesti


Ad.1. Usvajanje prioriteta planova malih komunalnih akcija mjesnih odbora za 2023.

Predsjednik Vijeća kratko prolazi stavku po stavku prioriteta donesenih na prošloj sjednici i kratko objašnjava navedenu akciju. Vijeće se sa odlukom jednoglasno slaže te usvaja prioritete planova malih komunalnih akcija mjesnog odbora za 2023. godinu kako slijedi:

1. Uređenje nogostupa Šestinski vrh
2. Nogostup Potočani
3. Asfaltiranje ulice Šestinski vrh
4. Asfaltiranje ulice Kalabarevo vrelo
5. Vodovod Šestinski put
6. Oborinska odvodnja Šušnjevec
7. Asfaltiranje Bjelevina
8. Uređenje makadamskog puta Kosinci
9. Asfaltiranje preostalog dijela ulice Kelkovići
10. Javna rasvjeta prečac Šestinski Kraljevec



Ad.2. Tekuća problematika

Predsjednik Vijeća iznosi tekuću problematiku članovima Vijeća. 
· Radovi na rotoru završeni su 24. lipnja te je postavljen završni sloj asfalta. Hortikulturno uređenje čeka jesen, a za fontanu je u tijeku izrada tehničke dokumentacije nakon koje će se pustiti u pogon.
· Asfaltirana je Šestinska cesta od crkve sv. Mirka do ulice Lukšić (do kraja naše ingerencije) što je bilo u planu MKA te su radovi završeni 04. srpnja.
· Jučer su započeli radovi na asfaltiranju ulice Šušnjevec od križanja sa ulicom Šestinski Kraljevec do križanja sa ulicom Sudiščak što je u planu MKA mjesnog odbora, a predviđeno trajanje radova je 7 radnih dana.
· Prometno ogledalo koje je postavljeno u ulici Šestinski vijenac kod kč. br. 4 pomaknuto je očito udarom kamiona te je potrebno ponovno namještanje kuta gledanja kako bi isto imalo i svrhu s kojom je postavljeno
· Mjesnom odboru ponovno su se obratili ogorčeni građani koji strahuju za sigurnost svoje djece koja prolaze nogostupom u ulici Šestinski vijenac. Naime kroz ulicu postoji samo jedan nogostup koji je u početku i vrlo uzak te je neupotrebljiv iz razloga što se nad njime nadvila neošišana živica. Traži se očevid komunalnog redara i nadležnih institucija zbog živice na adresi Šestinski vijenac 4 koja se nadvila nad pločnikom te time onemogućava korištenje pločnika u ulici kroz koju se izgradnjom kružnog toka povećao i ubrzao promet vozila.
· Odvodnja u ulici Šušnjevec ima isti status kao što je rečeno na prošloj sjednici te nema promjena.
· Ponovno se pojavljuje problem odvoza komunalnog otpada i u ponedjeljak ponovno nije odvezen mješoviti komunalni otpad. Građani negoduju, ali su svjesni da nije problem samo kod nas već da je problem u cijelom gradu.
· Čeka se postavljanje stupića za koje su izdana odobrenja (prečac Šestinski Kraljevec, kod Doma zdravlja) te se traži čim je prije moguće postavljanje stupića ili barijera duž cijele ulice Šestinski vijenac koja ima samo jedan nogostup, a taj je većinu vremena pun parkiranih vozila nesavjesnih vozača. S obzirom na pritužbe građana za koje se čekalo da se izgradi kružni tok, a koji ne mogu prolaziti pločnikom od parkiranih auta te su imali srećom sretne susrete sa autobusom i automobilima uspostavljanje sigurne šetnice za sugrađane, djecu te one kojima naviše stvara problem roditelje sa djecom u kolicima i invalide. Također šetnica se nastavlja i od kružnog toka do Doma zdravlja te se i tu traži postavljanje stupića ili barijera jer se izgradnjom kružnog toka uvelike povećao protok i brzina vozila koja se kreću te se stvara velika opasnost za pješake naročito već spomenutu djecu i roditelje sa kolicima koji moraju obilaziti parkirane automobile. Traži se što hitnije postupanje da bi se izbjegla potencijalno velika šansa za tragediju.
· Srušeno drvo kod kapelice sv. Roka kod ulice Himper i dalje stoji i nije očišćeno. Traži se od nadležnih službi (Hrvatske šume ili Zrinjevac) da navedeno drvo uklone i očiste okoliš štoviše iz razloga svetkovine sv. Roka i tradicionalnog misnog slavlja kod kapelice za sve župljane.

PROMETNI USPORNICI 

· Stanovnici ulice Šestinski prilaz uslijed novo asfaltiranog dijela ulice koja je sada i jednosmjerna na tome dijelu imaju problem sa brzinama vozila koji njome prometuju. Naime nakon uspornika kod kč. br 38 vozači punom brzinom prolaze preostali dio jednosmjerne ulice prije uključivanja u kružni tok. Građani traže postavljanje još jednog uspornika (uzdignute plohe) kod kč. br 10 te je Vijeće s time suglasno te traži postavljanje istog.
· Prilikom izgradnje kružnog toka i asfaltiranja dijela ulice Šestinska cesta pojavio se problem nesavjesnih vozača koji novo-asfaltiranom cestom divljaju i time ugrožavaju druge sudionike u prometu i pješake. Građani su nas zatražili postavljanje uspornika na tome dijelu Šestinske ceste kako bi se promet usporio i povećala sigurnost sudionika u prometu te je Vijeće i razmotrilo zahtjev građana za postavljenje uspornika i prije i poslije pješačkog prijelaza kod kč. br. 19 te Vijeće donosi odluku o postavljanju uspornika (uzdignute plohe) na mjesto pješačkog prijelaza koji će ujedno i biti pješački prijelaz. Također Vijeće traži i postavljanje uspornika (uzdignute plohe) na mjesto prethodnih uspornika kod kč. br 52 sa obilježenim pješačkim prijelazom.
· Mjesnom odboru obratili su se i stanovnici ulice Šestinski kraljevec koji imaju problem sa nesavjesnim vozačima koji na dijelu ulice prolaze ekstremnim brzinama. Nekoliko sugrađana navodi kako su novopečeni roditelji te kako ima i stanara sa odraslom djecom za koje postoji opasnost naleta vozila te traže postavljanje uspornika između kućnih brojeva 88 i 104. Vijeće traži očevid nadležnih i određivanje najadekvatnije pozicije te postavljanje uspornika (uzdignute plohe).
· Još uvijek se čeka postavljanje uspornika u kroz ulicu Kulmerska gdje građani konstantno propituju jer su u strahu za svoju djecu i ostale sudionike u prometu zbog nesavjesnih vozača koji ulicu koriste kao prečac i kroz nju voze prekomjernom brzinom.
· Očekuje se zamjena potrganih uspornika u ulici Ive Serdara sa uzdignutim plohama, a ista još nije odrađena 
· Stanovnici ulice Podrebernica napominju kako im nije dovoljan jedan uspornik kod igrališta jer pravi problem nastaje na ravnici nakon toga. Na tom dijelu ulice nema nogostupa te je to put za školu mnogo djece koja su svaki dan ugrožena zbog neprimjerene brzine nekih vozača. Traži se očevid i pronalazak najadekvatnije lokacije za uspornik (uzdignutu plohu) te postavljanje istog.
· Vijeću su se obratila nekolicina građana koja traži postavljanje uspornika (uzdignute plohe), a ujedno i pješačkog prijelaza kod gornjeg izlaza iz groblja jer nesavjesni vozači  koriste taj dio ravnice za divljanje i prekomjernu brzinu. Kako u krugu nema pješačkog prijelaza, a na toj lokaciji bi se onda sigurno prešlo na drugu stranu gdje je pločnik i parking traži se postavljanje uspornika (uzdignute plohe) koji će biti i pješački prijelaz.

Vijeće ima potrebu naglasiti kako shvaća problem prekomjernog postavljanja uspornika no već prije tražene alternativne metode (kamera za brzinu, semafor sa detektorom brzine itd.) nisu bile odobrene, a sigurnost naših sugrađana nam je najbitnija te ćemo na svaku prijavu reagirati kako smatramo da je najadekvatnije.

Vijećnik Danijel Jagušt ukazuje na problem sa parkingom stanara u ulici Šestinski prilaz te propituje mogućnost iscrtavanja dijela ceste u parkirna mjesta jer je ulica prije bila dvosmjerna i na većem dijelu je dovoljno široka za dvije trake. 
Vijeće traži očitovanje nadležnih institucija vezano uz upit vijećnika.
	

Ad.3. Zahtjevi za korištenje prostora

Predsjednik obavještava članove Vijeća o zaprimljenim zahtjevima za povremeno korištenje prostora od već postojećih korisnika. Svi članovi Vijeća zahtjeve su proučili i otvorena je rasprava te Vijeće donosi odluku. Kao što je već ranije donesena odluka za političke stranke da imaju pravo jednom mjesečno na termin u trajanju od 2 sata, tako sada donosi odluku za udruge kojom se ograničava na maksimalno 15 sati tjedno uzevši u obzir kako je prostor za sve besplatan te kako ukoliko postoji potreba nismo mi jedini mjesni odbor u Podsljemenu. U prilog tome dolazi i pohvala građana koji koriste novu aktivnost Joge koja je odnedavno krenula te smo i upitani zašto nemamo još više takvog sadržaja što nas dovodi do zaključka da trebamo osloboditi termine kako bi privukli nove sadržaje, a ne davati ih jedne te istima. Odluka počinje vrijediti od danas i primjenjuje se na sve buduće odluke o korištenju prostora. 
Slijedom navedenog donesene su odluke o zahtjevima:

· Domovinski pokret – odobrava se korištenje svaki IV. utorak u mjesecu od 18.00 – 20.00h u sobi 7
· Milan Bandić 365 Stranka tada i solidarnosti – odobrava se korištenje svaki II. ponedjeljak u mjesecu od 18.00 – 20.00h
· Dječje društvo ''Plesni kristal'' – traženi termini prelaze donesenu odluku od 15h tjedno te je Vijeće suglasno sa traženim terminima ali je potrebno urediti satnicu kako ne bi prelazila 15h 

Ad.4. Pitanja, prijedlozi i obavijesti

Predsjednik obavještava članove Vijeća o aktivnostima od posljednje sjednice Vijeća te kao i dobivenim dopisima od mjesne samouprave. 
· Vijeće je zaprimilo na znanje odgovor gradskog ureda koje je zatražila GČ Podsljeme vezano uz građevinsku dozvolu za samoposlužnu autopraonu. U odgovoru stoji kako zahtjev za izdavanje građevinske dozvole nemaju evidentiran te da nije u sustavu eDozvola, a kako je u prethodnom navedeno za sve druge upite neka se obrate građevinskoj inspekciji.
· Vijeće će obilježiti Dan pobjede i domovinske zahvalnosti i Dan hrvatskih branitelja 5.8. (Oluja) te je naručen vijenac i lampaši
· Vijeće je zaprimilo zatraženi ugovor i pripadajuće anekse te traži da se prilože i uplatnice za režije koje su po ugovori dužni tromjesečno prilagati gradskom uredu jer je oslobođeno plaćanja naknade kako ne ostvaruje dobit
· Predsjednik Vijeća izlaže Vijeću godišnji izvještaj o izvršenju financijskog plana te navodi kako je izuzetno zadovoljan realizacijom koja je skoro 100% u svim stavkama te ističe kako je i to pokazatelj dobrog posla i smislenih akcija 
Predsjednik time završava svoje izlaganje te otvara raspravu. 

[bookmark: _Hlk108514456]Vijećnici komentiraju rasplete pojedinih prijavljenih problema i njihovu dinamiku te nakon kratkog vremena zaključuju raspravu. 

Sjednica je završila u 20:00 sati. 

KLASA: 024-08/22-003/1497
[bookmark: _GoBack]URBROJ: 251-13-11-2-22-2
U Zagrebu, 14. srpnja 2022.

Zapisnik vodio:
              Jure Tomičić		
					 Predsjednik Vijeća
								         Mjesnog odbora Šestine:
							                             Jure Tomičić							

